ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
2021 ஆண்டு கண்ணோட்டம்: தபால் துறை.
150 ஆண்டுகளுக்கும் மேலாக நாட்டின் தகவல் தொடர்புக்கு முதுகெலும்பாக அஞ்சல் துறை திகழ்வதோடு, நாட்டின் சமூகப் பொருளாதார வளர்ச்சியில் முக்கிய பங்காற்றுகிறது.
தபால் விநியோகம், சிறு சேமிப்புத் திட்டங்களின் கீழ் வைப்புத்தொகைகளை ஏற்றுக்கொள்வது, அஞ்சல் ஆயுள் காப்பீடு மற்றும் கிராமப்புற அஞ்சல் ஆயுள் காப்பீடு, கட்டணங்களின் வசூல், மகாத்மா காந்தி தேசிய ஊரக வேலை உறுதித் திட்டத்தின் ஊதியம் மற்றும் முதியோர் ஓய்வூதியம் போன்ற பல்வேறு சேவைகளை குடிமக்களுக்கு இது வழங்கி வருகிறது.
2021-ம் ஆண்டில் அஞ்சல் துறையின் பல்வேறு முன்முயற்சிகள், சாதனைகள் மற்றும் முன்னேற்றங்கள் குறித்த சில முக்கிய அம்சங்கள் வருமாறு:
கிராமப்புறங்களில் உள்ள 98,454 தபால் நிலையங்கள் உட்பட 1.43 லட்சம் அஞ்சல் அலுவலகங்களில் போஸ்ட்மேன் கைபேசி செயலி செயல்படுத்தப்பட்டுள்ளது.
நாடு முழுவதும் விரைவு தபால் மூலம் வாக்காளர் புகைப்பட அடையாள அட்டையை வழங்குவதற்காக இந்திய தேர்தல் ஆணையம் தபால் துறையுடன் இணைந்துள்ளது.
நாடு முழுவதும் உள்ள 1263 அஞ்சல் சேவை வாகனங்களில் ஜிபிஎஸ் வசதியை அஞ்சல் துறை பொருத்தி வருகிறது.
தபால் பொருட்களுக்கான சுங்க அனுமதியை விரைவாக பெற 120 நாடுகளுடன் பலதரப்பு ஒப்பந்தம் செய்துள்ளது.
இரண்டாவது கோவிட் அலையின் போது வெளிநாட்டில் இருந்து தபால் மூலம் பெறப்பட்ட கொவிட் தொடர்பான அவசரகால ஏற்றுமதிகளை அனுமதித்தல், செயலாக்குதல் மற்றும் விநியோகத்தில் அஞ்சல் துறை உதவுகிறது.
1.67 கோடி புதிய கணக்குகள் திறக்கப்பட்டுள்ளன; சுமார் ரூ 8.19 லட்சம் கோடி மதிப்பிலான பரிவர்த்தனைகள் கையாளப்பட்டுள்ளன.
2.26 கோடி தங்க மகள் கணக்குகள் அஞ்சல் துறையால் தொடங்கப்பட்டுள்ளன.
ஜனவரி 2021 முதல் அக்டோபர் 2021 வரை 12 லட்சத்திற்கும் அதிகமான விண்ணப்பங்கள் தபால் அலுவலக பாஸ்போர்ட் சேவை மையங்கள் மூலம் செயலாக்கப்பட்டன.
ஜனவரி, 2021 முதல் அக்டோபர், 2021 வரை 13,352 அஞ்சல் அலுவலக ஆதார் மையங்கள் மூலம் 1.49 கோடிக்கும் அதிகமான ஆதார் பதிவுகள் / மேம்படுத்தல்களுக்கான கோரிக்கைகள்.
இடதுசாரி தீவிரவாதத்தால் பாதிக்கப்பட்ட 90 மாவட்டங்களில் 1789 கிளை தபால் நிலையங்கள் திறக்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785991
(Visitor Counter : 205
பெட்ரோலியம் மற்றம் இயற்கை எரிவாயு அமைச்சகம்
இயற்கை எரிவாயுக் கட்டணம், அங்கீகாரம், ஒழுங்குமுறை திறன் ஆகிய விதிமுறைகளில் மத்திய பெட்ரோலிய அமைச்சகம் திருத்தம் செய்துள்ளது
இயற்கை எரிவாயு உள்கட்டமைப்பின் மேம்பாட்டை துரிதப்படுத்தவும், நாட்டில் இயற்கை எரிவாயு சந்தையின் விரைவான வளர்ச்சியை ஊக்குவிக்கவும், பெட்ரோலியம் மற்றும் இயற்கை எரிவாயு ஒழுங்குமுறை வாரியம் அதன் மூன்று விதிமுறைகளான இயற்கை எரிவாயு குழாய் கட்டணம், அங்கீகாரம் மற்றும் ஒழுங்குமுறை திறன் விதிமுறைகளில் திருத்தங்களை கொண்டு வந்துள்ளது. இந்த திருத்தங்கள், 1 ஏப்ரல் 2023 முதல் அமலுக்கு வரும், ஒருங்கிணைந்த கட்டண விதிமுறைகளை அமல்படுத்துவதற்கு ஏதுவாக அமையும். ஒருங்கிணைந்த கட்டணத்தை அமல்படுத்துவது குறித்த சிக்கல்களுக்கு தீர்வு காண, தொழில் குழு அமைக்கப்பட்டுள்ளது.
ஒரே நாடு, ஒரே தொகுப்பு, ஒரே கட்டணம் என்ற தொலைநோக்கை அடைய, மலிவு விலையில் தொலைதூர பகுதிகளில் இயற்கை எரிவாயு கிடைப்பதை உறுதி செய்வதே இந்த மாற்றங்களின் நோக்கமாகும்.
ஒருங்கிணைந்த கட்டணத்தை செயல்படுத்துவதை எளிமையாக்க, நிறுவன அளவிலான ஒருங்கிணைந்த இயற்கை எரிவாயு குழாய் கட்டணத்தை, தேசிய அளவிலான ஒருங்கிணைந்த கட்டணத்திற்கு இணையாக இருக்கும் வகையில் திருத்தங்கள் அறிமுகப்படுத்தப்பட்டுள்ளன. மேலும் பல்வேறு பிராந்தியங்களில் உள்ள நுகர்வோரின் ஒட்டுமொத்த நலனைப் பாதுகாப்பதற்காக ஒருங்கிணைந்த கட்டண மண்டலங்களின் எண்ணிக்கை இரண்டிலிருந்து மூன்றாக அதிகரிக்கப்பட்டுள்ளது.
கணக்கில் காட்டப்படாத எரிவாயுவை அனுமதிப்பது, தடை காலம், திறன் அதிகரிப்பு போன்ற பிற திருத்தங்களும் கூடுதலாக இணைக்கப்பட்டுள்ளன.
குடியரசுத் தலைவர் செயலகம்
புவனேஸ்வரில், கல்வி தொடர்பான பல்வேறு திட்டங்களை குடியரசுத் தலைவர் தொடங்கிவைத்தார்
புவனேஸ்வரில் உள்ள ஜெயதேவ் பவனிலிருந்து மத்திய கல்வி அமைச்சகத்தின் பல்வேறு திட்டங்களை குடியரசுத் தலைவர் திருமதி திரௌபதி முர்மு இன்று  தொடங்கிவைத்தார்.
ஒடியா மொழியில் அகில இந்திய தொழில்நுட்பக் கல்வி கவுன்சிலின் பொறியியல் நூல்கள், அறிவியல் தொழில்நுட்பத்திற்கான சொற்பிறப்பியல் ஆணையத்தால் ஒடியா மொழியில் உருவாக்கப்பட்ட தொழில்நுட்ப சொற்களின் கலைக்களஞ்சியம் மற்றும் இ-கும்ப்  போன்றவை இவற்றில் அடங்கும்.
இந்த நிகழ்ச்சியில் பேசிய குடியரசுத் தலைவர், மத்திய கல்வி அமைச்சகத்தின் இந்த முக்கியமான திட்டங்களைத் தொடங்கி வைத்ததற்கு தாம் மகிழ்ச்சி அடைவதாகத் தெரிவித்தார். அனைவருக்கும் எளிதாக கல்வி கிடைக்கும் திசையிலான நடவடிக்கைகள் பாராட்டத்தக்கவை என்றும் அவர் கூறினார். தொழில்நுட்பக் கல்வியை ஆங்கிலத்தில் புரிந்து கொள்ள ஏராளமான மாணவர்கள் சிரமப்படுகிறார்கள் என்று அவர் குறிப்பிட்டார். இதனால்தான் தேசியக் கல்விக் கொள்கை 2020-ல் தொழில்நுட்பக் கல்வியை மாநில மொழிகளில் வழங்க அரசு நடவடிக்கை எடுத்துள்ளது என்றார்.
மாணவர்களின் அறிவு வளர்ச்சிக்கு தாய்மொழி உதவுகிறது என்பதில் சந்தேகம் இல்லை என்று குடியரசுத்தலைவர் கூறினார். தாய்மொழியில் கற்றல் என்பது மாணவர்களிடையே ஆக்கப்பூர்வ சிந்தனையை உருவாக்கும் என்றும் பகுப்பாய்வுத் திறனை மேம்படுத்தும் என்றும் அவர் நம்பிக்கை தெரிவித்தார். மேலும், இது நகரம் மற்றும் கிராமப்புற மாணவர்களுக்கு சமமான வாய்ப்புகளை வழங்கும் என்றும் அவர் கூறினார். மாநில மொழிகளில் பாடநூல்கள் கிடைக்காததன் காரணமாக முந்தைய காலத்தில் தொழில்நுட்பக் கல்வியை மாநில மொழிகளில் பயிற்றுவிப்பதில் சிரமங்கள் ஏற்பட்டதாக அவர் குறிப்பிட்டார். இந்த சிரமத்தை நீக்குவதில் அகில இந்திய தொழில்நுட்பக் கல்வி கவுன்சிலின் முயற்சிகளை அவர் பாராட்டினார். மாநிலம் மற்றும் உள்ளூர் மொழிகளில் கற்றலை அறிமுகம் செய்வது தொலைநோக்கில் நன்கு கல்வி கற்ற, விழிப்புணர்வு மிக்க, துடிப்பான சமூகத்தை நோக்கிய செயலாகும் என்று திருமதி திரௌபதி முர்மு தெரிவித்தார்.
பிரதமர் அலுவலகம்
ஜார்க்கண்ட் மாநிலம் உதயமான தினத்தை முன்னிட்டு அம்மாநில மக்களுக்கு பிரதமர் வாழ்த்து தெரிவித்துள்ளார்
ஜார்க்கண்ட் மாநிலம் உதயமான தினத்தை ஒட்டி, அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“ஜார்க்கண்ட் உதயமான நாளில் மக்களுக்கு வாழ்த்துகள். ஜார்க்கண்ட் துணிச்சலும், கருணையும் ஒருங்கிணைந்த மாநிலம். இந்த மாநிலத்தின் மக்கள் எப்போதும் இயற்கையுடன் இணைந்த நல்லிணக்கத்துடன் வாழ்ந்து வருகின்றனர். பல துறைகளில் அவர்கள் சிறந்து விளங்குகின்றனர். அவர்களது கடின உழைப்புக்கு நன்றி.
ஜார்க்கண்ட் தொடர்ந்து முன்னேற்றத்தின் புதிய உச்சத்தை அடையவும், பகவான் பிர்ஸா முண்டாவின் முன்னேற்றமடைந்த, மகிழ்ச்சியான மாநிலம் என்ற கனவு நனவாகவும் வாழ்த்துகள்” என்று பிரதமர் கூறியுள்ளார்.
(|
|
झारखंड की जनता को राज्य के स्थापना दिवस की बहुत-बहुत बधाई।
मेरी कामना है कि झारखंड प्रगति की नित नई ऊंचाइयों को छुए और भगवान बिरसा मुंडा के समृद्ध, सशक्त और खुशहाल राज्य के सपने को साकार करे। pic.twitter.com/vgHYulrZou
— Narendra Modi  November 15, 2019
பாதுகாப்பு அமைச்சகம்
இந்திய கடற்படை அகாடமி, எழிமலாவின் தலைமைப் பொறுப்பை வைஸ் அட்மிரல் புனீத் கே பஹல் ஏற்றுக் கொண்டார்
இந்திய கடற்படை அகாடமி, எழிமலாவின் தலைமைப் பொறுப்பை 2021 டிசம்பர் 26 அன்று வைஸ் அட்மிரல் புனீத் கே பஹல் ஏற்றுக் கொண்டார். 1984-ம் ஆண்டு இந்திய கடற்படையில் இணைந்த என்டிஏ, கடக்வஸ்லா மாணவரான இவர், வெல்லிங்கனில் உள்ள பாதுகாப்பு சேவைகள் கல்லூரி மற்றும் மும்பயில் உள்ள கடற்படை போர்திறன் கல்லூரியில் பயின்றுள்ளார்.
அனுபவம் வாய்ந்த கடல்சார் கண்காணிப்பு பைலட்டான இவர், ஆறு வகையான விமானங்களை ஓட்டியுள்ளார். தகுதிவாய்ந்த கப்பல் நிபுணராகவும் அவர் திகழ்கிறார். சவாலான செயல்பாட்டு மற்றும் பயிற்சிப் பணிகளை வைஸ் அட்மிரல் புனீத் கே பஹல் மேற்கொண்டுள்ளார்.
ஐஎன்எஸ் கருடா, ஐஎன்எஸ் ராஜாளி, ஏஎஃப்எஸ் யெலஹங்கா மற்றும் சிஜிஏஎஸ் 700 ஆகிய இடங்களிலும், ஐஎன்எஸ் விக்ராந்த், பேட்வா, கோதாவரி, சுஜாதா மற்றும் போர்பந்தர் ஆகிய கப்பல்களிலும் அவர் பணியாற்றியுள்ளார்.
2020-ல் அதி விஷிஷ்ட் சேவா பதக்கம், 2015-ல் விஷிஷ்ட் சேவா பதக்கம், 2005-ல் கடற்படைத் தளபதியின் பாராட்டு பத்திரம் மற்றும் 1998-ல் வெலிங்டன் பாதுகாப்பு சேவைகள் பயிற்சி கல்லூரியில் லெண்டைக்ன் பதக்கம் உள்ளிட்டவை இவருக்கு வழங்கப்பட்டன.
அவரது மனைவியின் பெயர் அஞ்சலி பஹல் ஆகும். இந்த தம்பதியினருக்கு துருவ் பஹல் மற்றும் ராபின் பஹல் எனும் இரண்டு மகன்கள் உள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785571
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட மாநிலங்களில் தொடர்ந்து நடந்து வரும் நெல் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 26 வரை 310.61 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 261.48 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 18.78 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.65 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 28.45 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 58644.65 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.24 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1676465
ஆயுஷ்
தாம்பரம் சித்த மருத்துவ ஆராய்ச்சி நிறுவனத்தில் புதிய கட்டிடம் மற்றும் புறநோயாளி பிரிவை மத்திய ஆயுஷ் அமைச்சர் திரு.சர்பானந்தா சோனோவால் திறந்து வைத்தார்
இளம் தலைமுறையினர்  பாரம்பரிய மருத்துவத்தை உலக அளவில் எடுத்துச் செல்ல வேண்டும் - அமைச்சர் வலியுறுத்தல்
பாரம்பரிய மருத்துவத்தில் தமிழகம் சிறந்து விளங்குகிறது - சோனோவால் புகழாரம்
தாம்பரம் சானடோரியத்தில் உள்ள தேசிய சித்த மருத்துவ ஆராய்ச்சி நிறுவனத்தின் அயோத்திதாஸ பண்டிதர் மருத்துவமனையின் புதிய சித்த மருத்துவ ஆராய்ச்சிக்கான மத்திய மையத்தின் தலைமையக அலுவலகக் கட்டிடம் மற்றும் புதிய புறநோயாளிகள் பிரிவை மத்திய ஆயுஷ் மற்றும் துறைமுகம், கப்பல் மற்றும் நீர்வழித்துறை அமைச்சர் திரு சர்பானந்த சோனோவால் இன்று திறந்து வைத்தார்.
இந்த நிகழ்ச்சியில் உரையாற்றிய அவர், இந்தக்கட்டிடங்களின் கட்டுமானமும் சித்த மருத்துவ முறையின் வளர்ச்சியைக் கருத்தில் கொண்டு ஆயுஷ் அமைச்சகத்தால் கட்டி முடிக்கப்பட்டுள்ளதாக தெரிவித்தார். இந்த புதிய தலைமையக அலுவலகம் அனைத்து வகையிலும் அதிகாரிகள் மற்றும் ஊழியர்களின் தேவைகளை பூர்த்தி செய்யும் என்று அவர் கூறினார்.
சித்த மருத்துவத்தின் தந்தை என்று அழைக்கப்படும் மாபெரும் தமிழ் சித்தர் "அகத்தியர்" சிலை நிறுவப்பட்டு புனிதப்படுத்தப்பட்டுள்ளதாக அவர் கூறினார்.
சித்தா மருத்துவ ஆராய்ச்சிக்கான மத்திய கவுன்சில் என்பது ஆயுஷ் அமைச்சகத்தின் கீழ் உள்ள சித்தா முறை மருத்துவ ஆராய்ச்சிக்கான ஒரு உச்ச அமைப்பாகும். அதன் முதன்மையான கவனம் சித்தர்களின் உலகளாவிய கூற்றுகளை அறிவியல் பூர்வமாக உறுதிப்படுத்துவதாகும்.
இதுவரை 10 காப்புரிமைகள் சிசிஆர்எஸ் மூலம் தாக்கல் செய்யப்பட்டு 623 அறிவியல் ஆய்வுக் கட்டுரைகள் வெளியிடப்பட்டுள்ளன. ஒருங்கிணைந்த சித்தா புற்றுநோய் வெளிநோயாளி பிரிவு அகில இந்திய ஆயுர்வேத நிறுவன வளாகத்தில் செயல்பட்டு வருகிறது . சித்தா அமைப்பின் மூலம் புற்றுநோயாளிகளின் நோய்த்தடுப்பு சிகிச்சைக்கு உதவுவதில் பெரும் வெற்றியைப் பெற்றுள்ளது.
விடுதலையின் அமிர்தப்பெருவிழா திட்டத்தின் ஒரு பகுதியாக, சிசிஆர்எஸ் மற்றும் என்ஐஎஸ் 5 லட்சத்திற்கும் அதிகமான மக்களுக்கு அமுக்கரா சூரணம் மாத்திரைகளை வழங்கியுள்ளதாக அமைச்சர் குறிப்பிட்டார்.
பாரம்பரிய மருத்துவத்தில் தமிழகம் சிறந்து விளங்குகிறது. பாரம்பரிய மருத்துவத்தை மேம்படுத்த தமிழக அரசு எடுத்து வரும் நடவடிக்கைகளை நான் அறிவேன். கொவிட்-19 பெருந்தொற்று காலத்தில் தமிழக அரசு செயல்பட்டதையும் நான் நன்கு அறிவேன். இதற்காக தமிழக அரசுக்கு நன்றி.
இன்றைய இளம் மருத்துவர்கள் நமது பாரம்பரிய மருத்துவத்தை உலக அளவில் எடுத்துச் செல்ல வேண்டும். அவர்கள் உள்ளூர், உள்நாடு என்றில்லாமல் உலக அளவில் வீறுநடை போட வேண்டும் என அமைச்சர் சர்பானந்த சோனோவால் வலியுறுத்தினார்.
நிகழ்ச்சியில் சிசிஆர்எஸ்சின் சாதனைகள் மற்றும் அகத்தியரின் குணவாகுடம் உள்ளிட்ட நூல்களை மத்திய அமைச்சர் வெளியிட்டார்.
இந்த நிகழ்ச்சியில், தமிழக மருத்துவம் மற்றும் மக்கள் நல்வாழ்வுத்துறை அமைச்சர் திரு மா. சுப்பிரமணியன்,
தாம்பரம் மாநகராட்சி மேயர் திருமதி கே.வசந்தகுமாரி, தாம்பரம் சட்டமன்ற உறுப்பினர் திரு எஸ்.ஆர்.ராஜா, மத்திய சித்த மருத்துவ ஆராய்ச்சிக் குழுமத்தின் தலைமை இயக்குநர் கே.கனகவல்லி, இயக்குநர் ரா. மீனாகுமாரி உள்ளிட்டோர் கலந்து கொண்டனர்.
அறிவியல் மற்றும் தொழில்நுட்பத்துறை
அறிவியல் மற்றும் தொழில் ஆராய்ச்சிக் கவுன்சிலின் "ஒரு வாரம், ஒரு ஆய்வகம்" என்னும் நாடு தழுவிய பிரச்சாரம் ஜனவரி 6 முதல் தொடங்கும்- மத்திய அமைச்சர் டாக்டர் ஜிதேந்திர சிங்
அறிவியல் மற்றும் தொழில் ஆராய்ச்சி கவுன்சிலின்  "ஒரு வாரம், ஒரு ஆய்வகம்" என்னும் நாடு தழுவிய பிரச்சாரம் ஜனவரி 6 முதல் தொடங்கவுள்ளதாக மத்திய அறிவியல் மற்றும் தொழில்நுட்பத்துறை அமைச்சர் டாக்டர் ஜிதேந்திர சிங் அறிவித்துள்ளார். கவுன்சிலின் துணைத் தலைவராகவும் உள்ள அவர் ,புதுதில்லியில் உள்ள அறிவியல் மையத்தில் கவுன்சிலின் 200வது ஆட்சிமன்றக் குழுக் கூட்டத்தில் உரையாற்றினார். “ஒரு வாரம் ஒரு ஆய்வகம்” என்ற கருப்பொருள் அடிப்படையிலான பிரச்சாரம் இளம் கண்டுபிடிப்பாளர்கள், மாணவர்கள், ஸ்டார்ட்-அப்கள், கல்வியாளர்கள் ஆகியோரின் உற்சாகப்படுத்தும் என்று எதிர்பார்க்கப்படுகிறது.
அறிவியல் மற்றும் தொழில்துறை ஆராய்ச்சிக் கவுன்சிலின்  தலைவரான பிரதமர் நரேந்திர மோடி, அக்டோபர் 15, 2022 அன்று சிஎஸ்ஐஆர் சொசைட்டியின் கூட்டத்திற்குத் தலைமை தாங்கினார் என்றும், கடந்த 80 ஆண்டுகளில் சிஎஸ்ஐஆர் மேற்கொண்ட முயற்சிகளைப் பாராட்டினார் என்றும் டாக்டர் ஜிதேந்திர சிங் நினைவு கூர்ந்தார்.
சிஎஸ்ஐஆர் 100 ஆண்டுகள் நிறைவடையும் போது 2042 ஆம் ஆண்டிற்கான தொலைநோக்குப் பார்வையை உருவாக்குமாறு சொசைட்டி கூட்டத்தில் பிரதமர் வலியுறுத்தினார், மேலும் கடந்த 80 ஆண்டுகளின் பயணத்தை ஆவணப்படுத்துவதன் முக்கியத்துவத்தையும் எடுத்துரைத்தார்.
ஏப்ரல் 01, 2023 முதல் அனைத்து ஆய்வகங்களிலும் காகிதமில்லா மின்-அலுவலகத்தை செயல்படுத்துவதற்கும், 2022-2023 ஆம் ஆண்டிற்கான நிர்வாகப் பணியாளர்களுக்கான மின்-செயல்திறன் மதிப்பீட்டு முறைக்கும் இந்தக்கூட்டத்தில் ஒப்புதல் அளிக்கப்பட்டது.
பிரதமர் அலுவலகம்
ஃபானி புயலுக்கான முன்னேற்பாடுகள் குறித்து ஆய்வு செய்ய பிரதமர் தலைமையில் உயர்நிலைக் குழு கூட்டம்
ஃபானி புயலை எதிர்கொள்ள தேவையான முன்னேற்பாடுகள் குறித்து ஆய்வு செய்ய பிரதமர் திரு நரேந்திர மோடி தலைமையில், உயர்நிலைக்குழு கூட்டம் இன்று புதுதில்லியில் நடைபெற்றது. அமைச்சரவை செயலர், பிரதமரின் முதன்மை செயலர், பிரதமரின் கூடுதல் முதன்மை செயலர், உள்துறை செயலர் மற்றும் இந்திய வானிலை ஆய்வு மையம், தேசிய பேரிடர் மீட்புக் குழு, தேசிய பேரிடர் மேலாண்மை ஆணையம், பிரதமர் அலுவலகம் ஆகிய துறைகளின் மூத்த அதிகாரிகளும் இந்தக் கூட்டத்தில் பங்கேற்றனர்.
இந்தக் கூட்டத்தில், புயல் எந்த திசையை நோக்கி நகர்கிறது, மேற்கொள்ளப்பட்டு வரும் முன்கூட்டிய மற்றும் தயார் நிலை நடவடிக்கைகள் குறித்து பிரதமரிடம் விவரிக்கப்பட்டது.
இதில் அத்தியாவசியப் பொருட்களை கிடைக்கச் செய்வது, தேசிய பேரிடர் மீட்புப் படை மற்றும் ராணுவப் படையினரை பணியில் அமர்த்துவது, குடிநீரை விநியோகிக்கத் தேவையான நடவடிக்கைகள், மின்சாரம் மற்றும் தொலைத் தொடர்பு சேவைகளை உறுதிசெய்யும் இடைக்கால நடவடிக்கைகள் ஆகியவை அடங்கும்.
தற்போதைய சூழல்குறித்து ஆய்வு செய்த பிரதமர், தடுப்பு நடவடிக்கைகள், நிவாரணம் மற்றும் மீட்பு நடவடிக்கைகளை உறுதி செய்ய மத்திய அரசின் மூத்த அலுவலர்கள் பாதிக்கப்பட்ட மாநிலங்களின் அலுவலர்களுடன் இணைந்து செயல்பட வேண்டும் என்று அறிவுறுத்தினார்.
பிரதமர் அலுவலகம்
இந்தியா - லக்சம்பர்க் மெய்நிகர் உச்சி மாநாட்டில் ஒப்புக் கொள்ளப்பட்ட ஒப்பந்தங்களின் பட்டியல்
(|
|
வ. எண்
|
|
உடன்படிக்கை
|
|
விவரம்
|
|
1.
|
|
இந்தியா சர்வதேச எக்ஸ்சேஞ்ச் (இந்தியா
ஐ என் எக்ஸ்)-க்கும் லக்சம்பர்க் பங்கு பரிவர்த்தனை அமைப்புக்கும் இடையேயான புரிந்துணர்வு ஒப்பந்தம்
|
|
நிதி சேவை துறையில் ஒத்துழைப்புக்கு வகை செய்கிறது. இரு நாடுகளிலும் பங்குச் சந்தைகள் பராமரிப்பு, இ எஸ் ஜி சுற்றுச்சூழல், சமூகம், அரசாளுமை ஆகியவற்றிலும் உள்நாட்டு சந்தைகளில் தங்கு தடையற்ற நிதி வசதி ஆகியவற்றிலும் ஒத்துழைப்பு
|
|
2.
|
|
ஸ்டேட் பாங்க் ஆப் இந்தியாவுக்கும் லக்சம்பர்க் பங்கு பரிவர்த்தனை அமைப்பிற்கும் இடையேயான புரிந்துணர்வு ஒப்பந்தம்
|
|
நிதி சேவை துறையில் ஒத்துழைப்புக்கு வகை செய்கிறது. இரு நாடுகளிலும் பங்குச் சந்தைகள் பராமரிப்பு, இ எஸ் ஜி சுற்றுச்சூழல், சமூகம், அரசாளுமை ஆகியவற்றிலும் உள்நாட்டு சந்தைகளில் தங்கு தடையற்ற நிதி பரிமாற்றம் ஆகியவற்றிலும் ஒத்துழைப்பு
|
|
3.
|
|
இன்வெஸ்ட் இந்தியாவிற்கும் லக்ஸ் இனவேஷன் அமைப்புக்கும் இடையேயான புரிந்துணர்வு ஒப்பந்தம்
|
|
இந்தியாவிலும் லக்சம்பர்க்கிலும் உள்ள நிறுவனங்களுக்கு இடையே பரஸ்பர வணிக ஒத்துழைப்புக்கு ஆதரவளித்து மேம்படுத்துவது. இந்தியாவிலும் லக்சம்பர்கிலும் முதலீடு செய்ய விரும்பும் முதலீட்டாளர்களுக்கு அந்நிய நேரடி முதலீட்டிற்கு வழிவகை செய்வது உட்பட பல்வேறு அம்சங்களுக்கான ஒத்துழைப்பு
சுகாதாரம் மற்றும் குடும்ப நலத்துறை அமைச்சகம்
இ-சஞ்சீவனி தொலைதூர மருத்துவ சேவையை பயன்படுத்துவதில் நாட்டிலேயே தமிழகம் தொடர்ந்து முன்னிலை
மத்திய சுகாதாரம் மற்றும் குடும்பநல அமைச்சகத்தின்
இ-சஞ்சீவனி தளத்தில் 5 லட்சத்துக்கும் அதிகமான தொலைதூர மருத்துவ ஆலோசனைகள் இதுவரை நாடு முழுவதும் வழங்கப்பட்டு உள்ளன. இதில் தமிழ்நாடு தொடர்ந்து முன்னிலை வகித்து வருகிறது.
இவற்றில் ஒரு லட்சம் ஆலோசனைகள் கடந்த 17 நாட்களில் அளிக்கப்பட்டுள்ளன. இ-சஞ்சீவனி வெளிநோயாளி பிரிவு தற்போது 216 ஆன்லைன் வெளிநோயாளர் பிரிவு சேவைகளை வழங்குகிறது.
தமிழ்நாட்டில் 169977 தொலைதூர ஆலோசனைகளும், உத்திரப் பிரதேசத்தில் 134992 தொலைதூர ஆலோசனைகளும் இ-சஞ்சீவனி தளத்தின் மூலம் நடைபெற்றுள்ளன.
கொவிட்-19 பெருந்தொற்றின் போது பயனாளிகளின் தனிநபர் இடைவெளியை உறுதி செய்து பல்வேறு அத்தியாவசிய மருத்துவ சேவைகளை இ-சஞ்சீவனி வழங்கியுள்ளது.
மக்களுக்கு மருத்துவ சேவையை வழங்குவதற்காக இந்த கைபேசி செயலியை 25- க்கும் அதிகமான மாநிலங்கள் பயன்படுத்தியுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663795
குடியரசுத் துணைத் தலைவர் செயலகம்
கிறிஸ்துமஸ் தொடர்பான கொண்டாட்டங்களில் குடியரசுத் துணைத் தலைவர் பங்கேற்றார்: நமது பண்பாட்டை பாதுகாக்க வேண்டும் என்று கூறினார்
”சமயம் என்பது தனிநபர் சார்ந்தது, பண்பாடு என்பது வாழ்க்கை முறை”: திரு. எம். வெங்கையா நாயுடு
புது தில்லியில் இன்று இந்திய கத்தோலிக் ஆயர்கள் மாநாடு ஏற்பாடு செய்திருந்த கிறிஸ்துமஸ் நிகழ்ச்சியில் குடியரசுத் துணைத் தலைவர் திரு. எம் . வெங்கையா நாயுடு பங்கேற்றார்.
ஏசு கிறிஸ்து போதித்து, கடைப்பிடித்த கொள்கைகளையும் நெறிகளையும் நாமும் கடைப்பிடிக்க வேண்டும் என்பதை கிறிஸ்துமஸ் நினைவூட்டுவதாக அவர் கூறினார். கிறிஸ்துமஸ் அன்பு, மகிழ்ச்சி , பகிர்ந்து கொள்ளுதலின் திருவிழா என்று திரு. எம், வெங்கையா நாயுடு கூறினார். என்றும் நமது குடும்பங்கள் சமூதாயங்கள் ஆகியவற்றின் மீது அன்பு செலுத்தி சேவை புரிய நாம் கொண்டுள்ள உறுதிப்பாட்டை புதுப்பித்துக்கொள்ளவேண்டிய தருணம் இது என்றும் அவர் கூறினார். நமது செயல்பாடுகளில் நேர்மையாகவும் வெளிப்படையாகவும் இருக்க வேண்டும், அனைவரையும் உள்ளடக்கிய சமூதாயப் பொருளாதார நடவடிக்கைகளை மேம்படுத்த வேண்டும், பல்வேறு சமயங்களைச் சேர்ந்த மக்களிடையே நிலையான அமைதியை உருவாக்க வேண்டும், நிலைத்த மேம்பாட்டை ஏற்படுத்த வேண்டும் என்று அவர் கேட்டுக்கொண்டார்.
நாம் அனைவரும் நமது அன்னை, தாய் மொழி , பிறந்த இடம், தாய் நாடு ஆகியவற்றை மரியாதையுடன் நேசிக்க வேண்டும் என்று குடியரசுத் துணைத் தலைவர் கூறினார். நமது பண்பாட்டைப் பாதுகாப்பது ஒவ்வொரு இந்தியனின் கடமை என்றார் அவர். சமயம் என்பது தனிநபர் சம்பந்தப்பட்டது, பண்பாடு என்பது வாழ்க்கை முறை என்பதை மீண்டும் தெளிவுபடுத்த விரும்புவதாக அவர் குறிப்பிட்டார்.
”கத்தோலிக்க சமுதாயம் அமைதியை விரும்பும் சமூதாயம் என்று பாராட்டிய அவர் மக்கள் நலனுக்காக மத்திய மாநில அரசுகளுடன் இணைந்து பணியாற்றி வருவதாகவும் கூறினார். தனிநபரின் அறிவு மற்றும் உணர்வுகளில் உள்ள நல்ல பண்புகளை வெளிக்கொணர்வதை நோக்கமாக கொண்ட கல்வி, இரக்கம், நன்னெறிகள், நன்நடத்தை ஆகிய நெறிகளை அது உருவாக்குகிறது. நற்குணத்தை உருவாக்கவும், திறமையை மேம்படுத்தவும், நன்னடத்தை மற்றும் நாட்டுப்பற்றை வளர்க்கவும், அது உதவ வேண்டும்” என்று குடியரசுத் தலைவர் கூறினார்.
தேவ சபையின் சமூக மற்றும் பொது நல நடவடிக்கைகளை பாராட்டிய திரு. வெங்கைய நாயுடு நாட்டின் தொலைதூரப் பகுதிகளில் மருத்துவ மனைகள் மற்றும் இதர மருத்துவ வசதிகளை கத்தோலிக்க தேவ சபை நடத்தி வருகிறது என்றும் அதன் சுகாதார திட்டங்களின் கீழ் பல லட்சக்கணக்கான ஏழைகளுக்கு சேவை புரிகிறது என்றும் கூறினார். நாட்டின் ஒட்டுமொத்த கிறிஸ்துவ சமூதாயத்துடன் இணைந்து இந்திய கத்தோலிக்க சமூதாயமும் வலுவான ஒன்றுபட்ட புதிய இந்தியாவை உருவாக்குவதில் தீவிரமாக பங்களித்து வருகிறது என்று கூறினார்.
ஏசுவின் பிறந்த நாள் விருந்தான கிறிஸ்துமஸ் பெரும் மகிழ்ச்சி, கொண்டாட்டங்களின் காலம் என்று திரு. வெங்கையா நாயுடு கூறினார். கிறிஸ்துமஸ் சமயங்களில் கிறிஸ்துவர்கள் கடவுளுக்கு நன்றி செலுத்துவதுடன் ஒருவரை ஒருவர் மிகுந்த மகிழ்ச்சி, அமைதி, பரஸ்பர பரிசு வழங்குதல் ஆகியவற்றுடன் வாழ்த்திக் கொள்ளுவதாகவும் கூறினார். ஏசு கிறிஸ்துவின் பிறந்த நாளான கிறிஸ்துமஸ் மகிழ்ச்சியான கொண்டாட்ட திருவிழா என்றும் சாதி, சமய, தேசிய வேறுபாடுகள் இன்றி உலகெங்கும் உள்ள மக்கள் கிறிஸ்துமஸ் பண்டிகையை மகிழ்ச்சியுடன் கொண்டாடுவதாகவம் அவர் கூறினார்.
”ஏசுவின் செய்தி அனைத்துக் காலத்துக்கும் , அனைத்து பண்பாட்டுக்கும், அனைத்து சமயங்களுக்கும், அனைத்து நாடுகளுக்கும் ஆனது. உண்மையில் அனைத்து சமயங்களும் அன்பு, அமைதி, சகோதரத்துவம், பாசம் ஆகியவற்றையே போதிக்கின்றன” என்றும் திரு. வெங்கையா நாயுடு கூறினார்.
(Visitor Counter : 152
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
விடுதலையின் அம்ருத் மகோத்சவம்: குறும்பட போட்டியை தொடங்கியது பிரதமரின் நகர்ப்புற வீட்டு வசதி திட்டம்
உலகின் மிகப் பெரிய வீட்டு வசதி திட்டமான, பிரதமரின் வீட்டு வசதி திட்டம்- நகர்ப்புறம், இரு தனித்துவமான முயற்சிகளை தொடங்கியுள்ளது. அனைவருக்கும் வீடு என்ற பிரதமரின் தொலைநோக்கை முன்னெடுத்துச் செல்ல, மகிழ்ச்சி இல்லம்  என்ற பெயரில் குறும்பட போட்டியும், வீட்டில் உரையாடல்  என்ற தலைப்பில் 75 கருத்தரங்குகள் மற்றும் பயிலரங்குகள் நிகழ்ச்சியை தொடங்கியுள்ளது.
பிரதமரின் நகர்ப்புற வீட்டு வசதி திட்டத்தின் 6ம் ஆண்டு விழா கடந்த ஜூன் 25ம் தேதி கொண்டாடப்பட்டதை முன்னிட்டு இந்த இரு நடவடிக்கைகளின் அறிவிப்பு வெளியிடப்பட்டது. பிரதமரின் வீட்டு வசதி திட்டத்தின் கீழ், அளிக்கப்பட்ட நிதி ரூ.1 லட்சம் கோடியை கடந்து சாதனை படைத்துள்ள நேரத்தில் இந்த அறிவிப்பு வெளியிடப்பட்டுள்ளது. இத்திட்டம் 1.12 கோடி வீடுகள் என்ற இலக்கை அடைவதை நோக்கி, செல்கிறது. இவற்றில், 50 லட்சம் வீடுகள் முடிந்துவிட்டன, 83 லட்சம் வீடுகள் கட்டப்பட்டு வருகின்றன.
இந்திய விடுதலையின் 75வது ஆண்டு கொண்டாட்டத்தின் ஒரு பகுதியாக, இந்த குறும்படம் மற்றும் கருத்தரங்கு நிகழ்ச்சிகள் நடத்தப்படுகின்றன. இதில் 18 வயதுக்கு மேற்பட்ட அனைவரும் கலந்துக் கொள்ளலாம். இதற்கான நிலையான செயல்பாட்டு விதிமுறைகள் ஏற்கனவே வெளியிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736409
----
(Visitor Counter : 222
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இல்லந்தோறும் மூவண்ணக்கொடி ஏற்றும் நிகழ்ச்சி மத்திய அரசு கொண்டாடியது
இல்லந்தோறும் மூவண்ணக்கொடி ஏற்றும் நிகழ்ச்சியை மத்திய அரசு கடந்த 11ம் தேதி முதல் 15ம் தேதி வரை கொண்டாடியது. இந்த நிகழ்ச்சி நாடு முழுவதும் 400 சிறப்பு மிக்க இடங்களில் கொண்டாடப்பட்டது.
மத்திய மீன்வளம், கால்நடைபராமரிப்பு மற்றும் பால்வள அமைச்சகம், உத்திரப்பிரதேச மாநில அரசுடன் சேர்ந்து 15ம்தேதி ஆக்ராவில் உள்ள ஜல்காரி பாய் சிலை அருகே இந்த நிகழ்ச்சியை கொண்டாடியது.
மத்திய அரசின் சார்பில் மத்திய மீன்வளம்,கால்நடை பராமரிப்பு மற்றும் பால்வளத்துறை இணையமைச்சர் டாக்டர் சஞ்சீவ் குமார் பல்யான் தேசியக் கொடியை ஏற்றி வைத்தார்.